
Mlango  wa  Swala 


Tamasha  za  idi 

Idi  za  Waislamu  ni  mbili:  Idi  ya  Fitri  baada  ya 
mwezi  wa  Ramadhani  na  Idi  ya  Adh>ha  baada  ya  siku 
ya  Arafa.  Na  Mwenyezi  Mungu  Ametupa  Idi  hizo 
ziwe  ni  badala  ya  Idi  za  kijahilia  na  kila  idi  yenye 
kuzuliwa.  Anas  bin  Malik  amepokewa  akisema: 
«Watu  wa  Jahilia  (kabla  ya  Uislamu)  walikuwa  na 
siku  mbili  kila  mwaka,  wakisherehekea  idi  hizo. 
Mtume  i§t  alipokuja  Madina  alisema:  (Mlikuwa  na 
siku  mbili  mkizisherehekea,  na  Mwenyezi  Mungu 
Amewabadilishia  idi  bora  kuliko  hizo:  Idi  ya  Fitri 
na  Idi  ya  Adh’ha)(1).  Na  haifai  kusherehekea  wala 
kushiriki  kwenye  idi  za  makafiri.  Kwani  hizo  idi 
ni  alama  zenye  nguvu  zaidi  za  kila  dini  na  alama 
zilizoj  itokeza  zaidi  za  sheria  na  nj  ia  zake.  Mwenyezi 
Mungu  Aliyetukuka  Anasema:  {Na  usifuate 
mapenzi  yao  ukaacha  haki  iliyokujia.  Kwani  kila 
mmoja  miongoni  mwenu  tumemuwekea  sheria  na 
njia}  [5:48] 

Mwenyezi  Mungu  Aliyetukuka  Ameweka  Swala 
katika  Idi  mbili  hizi  inayoitwa  Swala  ya  Idi,  nayo  ni 
tukio  miongoni  mwa  matukio  yake  muhimu  zaidi. 


Namna  ya  kuswali  Swala  ya  Idi  mbili 
Mahali  pa  kuswaliwa  Idi  mbili 
Mambo  yanayopendekezwa  katika  Idi  mbili 
Maelekezo 


Hukumu  ya  Swala  ya  Idi 
mbili 

Ni  faradhi  ya  kutosheleza  ambayo  wakisimama 
kuifanya  watu  wanaotosheleza,  wengine  wasaliao 
hupomokewa  na  dhambi  ya  kutoifanya-  na 
ingawa  amri  ya  kuifanya  imetiliwa  mkazo  sana- 
Kwani  Mtume  j|§  ameamrisha  kuitekeleza.  Bali 
aliamrisha  kuwatoa  wasichana  na  kina  mama,  hata 
wale  walioko  hedhini  (aada  ya  mwezi)  miongoni 
mwao  ingawa  hawatoswali.  Hii  inaonesha  ubora 
wa  Swala  ya  Idi  na  kuitilia  mkazo.  Na  dalili  ya 
ulazima  wake  ni  yafuatayo: 


(1)  Imepokewa  na  Nisaa. 

1.  Neno  lake  Mwenyezi  Mungu  Aliyetukuka: 
{Mswalie  Mola  wako  na  uchinje}[i08: 2]. 

2.  Mtume  «|§  Ameamrisha  iswaliwe,  mpaka 
amewaamrisha  wanawake  waiswali,  kwa 
hadithi  iliyopokewa  na  Ummu  ‘Atwiyyah 
kuwa  alisema:  (Ametuamrisha  Mtume  wa 
Mwenyezi  Mungu  $|§  tuwatoe  wanawake  kwa 
Swala  ya  Idi:  wadogo  wanaoanza  kubaleghe(1), 
waliomo  hedhini(2)  na  wanawali  walio 
paziani(3).  Ama  wenye  hedhi  watajiepusha  na 
kuswali  na  watahudhuria  kwenye  kheri  na  dua 
ya  Waislamu)(4). 

Wakati  wa  Swala  za  idd 
mbili 

Unaanza  wakati  wa  Swala  ya  idd  pale  jua 
linapochomoza  na  kuangatika  kadiri  ya  uti  wa 
mkuki.  Kuangatika  huku  kunakuwa  ni  kiasi  cha 
robo  saa  kuanzia  kuchomoza  kwa  jua  mpaka 
kupinduka. 

Na  sunna  ni  kuichanguliza  Swala  ya  Iddul 

(1)  ’Awaatiq:  ni  wingi  wa  6aatiq  naye  ni  msichana  mwanzo  wa 
kubaleghe. 

(2)  Huyyadh  (walio  na  hedhi):  ni  wingi  wa  haaidh  (aliye  na  hedhi). 

(3)  Dhawaat  al-  khduur:  wanawali  (Msichana  bikira). 

(4)  Imepokewa  na  Bukhari. 


Adh’ha  ili  waislamu  wapate  wakati  wa  kuchinja, 
na  kuichelewesha  swala  ya  iddul  Fitr  ili  waapate 
nafasi  ya  kutoa  Zaka  za  Fitri. 

Namna  ya  kuswali 
Swala  ya  Idd  mbili 

Swala  ya  Idi  mbili  ni  rakaa  mbili  bila  ya  kuadhini 
wala  kukimu.  Na  kisomo  kinasomwa  kwa  sauti,  na 
namna  yake  ni  kama  inayofuata: 

1.  Atapiga  takbiri  saba  katika  rakaa  ya  kwanza 
baada  ya  takbiri  ya  kufungia  Swala  na  dua  ya 
Ufunguzi  na  kabla  ya  kuleta  Audhu  na  kusoma. 

2.  Ataleta  Audhu  na  apige  bismillahi  na  aanze 
kusoma  Fatiha  na  sura  baada  yake.  Ni  sunna 
asome  katika  rakaa  mbili  hizo  sura  ya  Al- 
A  ’laa  katika  rakaa  ya  kwanza  na  sura  ya  Al- 
Ghaashiah  katika  rakaa  ya  pili,  au  sura  ya  Qaaf 
katika  rakaa  ya  kwanza  na  sura  ya  Al-Qamar 
katika  rakaa  ya  pili. 

3.  Atapiga  takbiri  tano  katika  rakaa  ya  pili  baada 
ya  takbiri  ya  kuhama  (kutoka  kwenye  sijida 
ya  pili  ya  rakaa  ya  kwanza)  na  atainua  mikono 
yake  katika  kila  takbiri. 

4.  Atamhimidi  Mwenyezi  Mungu  na  kumsifu,  na 
amsalie  Mtume  -j|§  baina  ya  hizo  takbiri. 

5.  Akitoa  Salamu  kutoka  kwenye  Swala  atapanda 
mimbari  na  atahutubu  hutuba  mbili,  atakaa 
baina  ya  hutuba  mbili  hizo  kikao  kichache. 
Ataanza  hutuba  ya  kwanza  kwa  kupiga  takbiri 
tisa,  na  hutuba  ya  pili  kwa  kupiga  takbiri  saba. 

6 .  Inapendekezwakatika  Idd  ya  F itri  awakumbushe 
watu  hukumu  za  Zaka  za  Fitri,  na  katika  idi  ya 
Adh,  haa  awakumbushe  hukumu  za  kudhahi 
(kuchinja). 

Mahali  pa  kuswali 
Swala  ya  idd 

Sunna  ni  kusimamisha  Swala  ya  Idd  mbili  katika 

muswallaa  (uwanjani),  na  ikiswaliwa  msikitini  si 

makosa  -iwapo  kuna  dharura  ya  kufanya  hivyo. 

Yanayo  pendeza  katika 
Swala  ya  idd 

1.  Mwanamume  ajipambe  kwa  kuvaa  nguo  zake 
nzuri  zaidi.  Ama  wanawake,  watatoka  kwenda 
kwenye  kuswali  bila  ya  kujipamba  wala  kujitia 
manukato. 

2.  Maamuma  ahudhurie  mapema  na  atangulie 
kwenye  safu  za  mwanzo. 

3 .  Aende  kus wali  kwa  miguu  kupitia  nj  ia  na  arudi 
kupitia  njia  nyingine.  Jabir  4®  amepokewa 
akisema:  (Alikuwa  Mtume  j|§,  ikiwa  siku  ya 
Idi,  akibadilisha  njia  )(1). 

4.  Ale  tende  idadi  ya  witiri  (tatu  au  tano)  kabla 
hajatoka  kwenda  kuswali  Swala  Idd  ya  Fitri, 
na  asile  chochote  katika  Idd  ya  Adh’ha  mpaka 
arudi. 

5.  Inapendekezwa  kuchelewesha  Swala  ya  Idd  ya 
Fitri  ili  Muislamu  apate  nafasi  ya  kutoa  Zaka 
za  Fitri  na  kuzifikisha  kwa  wanaostahiki.  Ama 
Swala  ya  Idd  ya  Adh’ha  inapenkezwa  iswaliwe 
mapema. 

(1)  Imepokewa  na  Bukhari. 


Miongoni  mwa  hukumu 
za  Swala  ya  Idd  mbili 

1.  Ni  karaha  kuswali  sunna  kabla  ya  Swala  ya 
Idd  na  baada  yake  mahali  palepale,  isipokuwa 
iwapo  imetekelezwa  msikitini,  basi  itaswaliwa 
swala  ya  kuuamkia  msikiti  wakati  wa  kuingia. 

2.  Ni  sunna  kwa  aliyeikosa  Swala  ya  Idd  au 
sehemu  ya  hiyo  Swala:  ailipe  kwa  namna  ile  ile 
inavyoswaliwa,  nayo  ni  kuiswali  rakaa  mbili 
kwa  takbiri  zake.  Na  ile  sehemu  ya  Swala  hiyo 
iliyompita  ataitimiza  kwa  namna  yake. 

3.  Mwenyezi  Mungu  Amewaamrisha  waja  wake 
mwisho  wa  Ramadhani  wamtukuze.  Anasema 
Mwenyezi  Mungu  Aliyetukuka:  {Na  ili 
mkamilishe  idadi  na  mumtukuze  Mwenyezi 
Mungu  kwa  kile  alichowaongoza}  [2: 185]. 

(Tukabbiru  llaha):  Yaani  mumtukuze  kwa  nyoyo 
zenu  na  ndimi  zenu.  Nako  ni  kusema”  Allahu 
Akbar,  Allah  Akbar,  Laa  ilaaha  illa-llah  wa  Allahu 
Akbar  wa  Lillaahil-hamd” 

4.  Ni  sunna  kuinua  sauti  kwa  takbiri  kwa  wanau- 
me.  Ama  wanawake  watapiga  takbiri  kwa  siri, 
kwa  kuwa  mwanamke  ameamrishwa  aifanye 
chini  sauti  yake. 

5.  Takbiri  ya  Idi  ya  Fitri  inaanza  tangu  wakati  wa 
kuzama  jua  usiku  wa  Idi  -  ikijulikana  kuwa 
mwezi  umeingia  kabla  ya  jua  kuzama-.  Ama 
ikijulikana  kuingia  mwezi  kabla  ya  jua  kuza- 
ma,  kama  iwapo  watu  walikamilisha  kufunga 
siku  thelethini,  au  kuanzia  kuthibiti  kuoneka- 
na  mwezi  wa  Mfungo  mosi.  Na  inakoma  hiyo 
takbiri  pale  watu  waanzapo  kuswali  Idi.  Ama 
Idi  ya  Adh’ha,  takbiri  inaanza  baada  ya  Swala 
ya  Alfajiri  ya  siku  ya  Arafa  mpaka  Swala  ya 
Alasiri  ya  siku  ya  tatu  katika  siku  za  Tashrig. 

Swala  ya  Idi  mbili 


Maelekezo 

1 .  Ni  sunna  kwa  waislamu  kupongezana  kwa  Idd. 

2.  Ni  sunna  kuifurahia  Idd  na  kuonyesha  hiyo 
furaha,  na  Muislamu  awapongeze  jamaa  zake 
na  vipenzi  vyake  na  ndugu  zake  Waislamu. 

3.  Idi  ni  fursa  ambayo  yapasa  kuichukua  katika 
kuunga  vizazi  vilivyo  katika  na  kuwapatanisha 
watu  walioteta. 

4.  Kuzuru  makaburi  siku  ya  Idi  hakukuwekwa  na 
Sheria,  bali  hilo  ni  jambo  linaloenda  kinyume 
na  kile  kinachotakiwa  katika  Idi  cha  kuonyesha 
furaha  na  teremo. 

5.  Sheria  imeweka  kuwakunjulia  watoto  katika 
mavazi  na  chakula  kuwafurahisha  siku  ya 
Idi  mbili  kwa  vitu  vilivyohalalishwa  na 
Mwenyezi  Mungu.  Idi  mbili  ni  siku  za  furaha 
na  buraha  na  teremo.  Mwenyezi  Mungu 
Aliyetukuka  Anasema:  {Sema:  Kwa  nyongeza 
za  menyezi  Mungu  na  rehema  Zake,  basi  kwa 
hilo  na  wafurahike.  Hilo  ni  bora  kuliko  vile 
wanavyovikusanya}  [io:  58] 

6.  Haifai  kusherehekea  kwa  Masia,  nay  ale  yanayo 
mkasirisha  Mwenyezi  mungu  kwa  kusikiliza 
miziki  na  kwa  kuchanganyikana  baina  ya 
wanaume  na  wanawake,  na  kuacha  Swala, 
na  kupoteza  wakati  kwa  mambo  ya  upuzi  na 
yaharamu  na  kadhalika. 

